Владимир Ким

Владимир Николаевич Ким (1937 елның 20 феврале, Артём, Диңгез буе крае, ССРБ — 2003 елның 4 июне, Алматы, Казакъстан) — совет, казакъ архитекторы, ССРБ Дәүләт премиясе лауреаты, Казакъстан ССРның Атказанган архитекторы.

 Тормыш юлы 
Владимир Ким 1937 елның 20 февралендә Артём шәһәрендә, 1910 еллар уртасында Россиягә Кореядан Япония оккупацияләгәннән соң күчеп килгән кореялылар гаиләсендә туаКим, Владимир Николаевич // Казахстан. Национальная энциклопедия. — Алматы: Қазақ энциклопедиясы, 2005. — Т. III. — ISBN 9965-9746-4-0.

Балачагы һәм яшьлеге Карагандада уза, анда гаилә 1937 елда депортацияләнә. Әтисе вафатыннан соң әтисе ягыннан бабасы гаиләсендә тәрбияләнә.

1962 елда «архитектура» белгечлеге буенча Мәскәү архитектура институтын тәмамлый. Институтны тәмамлаганнан соң Алматыда яши һәм эшли.

1962 елдан 1974 елга кадәр «Казгорстройпроект» ГГПИ Республика проект институтында архитектор, аннары остаханә җитәкчесе булып эшли. 1989 елда үз проект бюросын — «Проект-1» иҗат остаханәсен оештыра, анда 2003 елга кадәр эшли.

Казакъстан Архитекторлар берлеге идарәсе әгъзасы була.

Владимир Ким Алматы һәм Астана шәһәрләрендә уникаль биналар һәм комплекслар авторы. Астанада хөкүмәт биналары комплексын проектлый.

2003 елның 4 июнендә Алматыда вафат була. Бурундай зиратында җирләнгән.

 Хезмәтләр 

 Пушкин исемендәге Республика ачык китапханәсе (хәзерге Казакъстан Республикасы Милли китапханәсе) (авторлар коллективы — архитекторлар: В. Ищенко, В. Тютин, К. Кальной, В. Ким, Е. Кузнецов, инженерлар: В. Ангельский, Т. Бухарбаев, А. Деев, Г. Калиш, В. Михалищев, Г. Стулов)
 Ленин исемендәге Сарай (хәзерге Республика Сарае) (авторлар коллективы — архитекторлар: Н. Рипинский, Л. Ухоботов, В. Ким, В. Алле, Ю. Ратушный, А. Соколов; инженерлар: В. Кукушкин, Б. Делов, В. Сушенцев) — республика әһәмиятендәге тарих һәм мәдәният һәйкәле. 2010 елда бинаның үзенчәлекле архитектур кыяфәте уңышсыз реконструкция аркасында юкка чыккан.
 28 гвардеец-панфиловец исемендәге паркта Дан мемориалы һәм округ офицерлары йорты комплексы (авторлар коллективы — архитекторлар: В. Ким, Т. Басенов, Р. Сейдалин, Э. Цой; скульпторлар: А. Артимович, В. Андрющенко)
 Республика пионерлар сарае (авторлар коллективы — В. Ким, А. Зуев, Т. Абильдаев; инженерлар: Ю. Локтев, Е. Средников, Н. Верной, Б. Мосоргалиев, А. Алексеев, С. Касканов)

 Бүләкләр 

 ССРБ Дәүләт премиясе лауреаты (1971)
 Казакъ ССРның Атказанган архитекторы (1984)

 Искәрмәләр 

 Әдәбият 

 Ким, Владимир Николаевич // Казахстан. Национальная энциклопедия. — Алматы: Қазақ энциклопедиясы, 2005. — Т. III. — ISBN 9965-9746-4-0

Төркем:ССРБ дәүләт премиясе лауреатлары
Төркем:Алматыда вафатлар
Төркем:Әлифба буенча шәхесләр
Төркем:2003 елда вафатлар
Төркем:4 июнь көнне вафатлар
Төркем:1937 елда туганнар
Төркем:20 февраль көнне туганнар
Төркем:Мәскәү архитектура институтын тәмамлаучылар